***NOTĂ DE SERVICIU***

**Către unităţile de învăţământ preuniversitar din judeţul ILFOV**

În atenţia doamnei/domnului director

Ref. Stabilirea prelungirii duratei contractelor individuale de muncă, în anul şcolar 2021-2022, pentru cadrele didactice angajate cu contract individual de muncă pe perioadă determinată, în baza notei/mediei de repartizare minimum 5 (cinci) obţinute la concursurile de ocupare a posturilor didactice/catedrelor vacante/rezervate în învăţământul preuniversitar, sesiunile 2020 şi/sau 2019, respectiv 2020, 2019, 2018 şi/sau 2017 pentru învăţători/institutori/profesori pentru învăţământ primar, pentru finalizarea ciclului primar la aceeaşi clasă de elevi, conform prevederilor art. 87 din Metodologie (Continuitate la suplinire COS5)

Această etapă de mobilitate se desfăşoară în conformitate cu prevederile **art. 4 alin. (1) lit. t),** **art. 4 alin. (15, 16, 18)** şi **art. 87** din *Metodologia – cadru privind mobilitatea personalului didactic de predare din învăţământul preuniversitar în anul şcolar 2021-2022*, aprobată prin OMEC nr. 5991/11.11.2020, cu modificările şi completările ulterioare, numită în continuare **Metodologie**, la termenele prevăzute la **Pct. 16** din *Calendarul mobilităţii personalului didactic de predare din învăţământul preuniversitar pentru anul şcolar 2021-2022*, Anexa nr. 19 la Metodologie, numit în continuare **Calendar**.

În conformitate cu prevederile Calendarului, *prelungirea duratei contractelor individuale de muncă, în anul şcolar 2021-2022, pentru cadrele didactice care au obţinut nota/media de repartizare* ***minimum 5 (cinci)*** *în specialitatea postului la concursurile naţionale de ocupare a posturilor didactice/catedrelor vacante/rezervate în învăţământul preuniversitar,* ***sesiunile 2020, 2019****,* se desfăşoară în perioadele: **14-20 aprilie 2021 și 26-27 august 2021.**

La această etapă a mobilităţii personalului didactic de predare pot participa, în vederea prelungirii contractului individual de muncă pe perioadă determinată, în anul şcolar 2021-2022, cadrele didactice **calificate** **care îndeplinesc cumulativ condiţiile:**

1. **sunt angajate** cu contract individual de muncă pe perioadă determinată în anul şcolar 2020-2021, în specialitatea probei de concurs național, în baza rezultatului obţinut la concursul naţional de titularizare;
2. au obţinut **nota** sau **media** de repartizare minimum 5 (cinci) la concursurile naţionale de titularizare din anii 2020 şi/sau 2019, **în specialitatea postului** **ocupat în anul școlar 2020-2021**;
3. **nu au obținut note sub 5 (cinci)** la proba scrisă **în cadrul următoarelor concursuri** naţionale de titularizare, în specialitatea postului didactic sau catedrei solicitate;
4. **s-au adresat în scris** conducerii unităţii de învăţământ, până la termenul prevăzut în Calendar, pentru obţinerea acordului de principiu;
5. au obţinut **acordul de principiu** al consiliului de administraţie/consiliilor de administraţie al/ale unităţii/unităţilor de învăţământ în care sunt angajate cu contract individual de muncă pe perioadă determinată în anul şcolar 2020-2021;
6. au obţinut calificativul „**Foarte bine”** *(parţial la data depunerii dosarului,* eliberat de unitatea de învăţământ la care sunt angajate în anul şcolar 2020-2021;
7. postul nu s-a ocupat în etapele anterioare şi mai există **cel puţin o jumătate de normă** didactică pentru anul şcolar 2021-2022, **în specialitatea probei scrise** a concursului naţional de titularizare la care a obţinut media minim 5,00 (*jumătatea de normă poate fi constituită în mai multe unităţi în care candidatul predă în anul şcolar 2020-2021*);
8. dacă participă la proba scrisă a concursului naţional de ocupare a posturilor didactice/catedrelor vacante/rezervate, **sesiunea 2021**, în specialitatea postului solicitat la continuitate, candidatul trebuie să obţină **minimum** **nota/media 5 (cinci)**;
9. **au depus dosarul personal şi acordurile de principiu**, conform Calendarului, la ISJ ILFOV *(11-17 mai 2021);*
10. cererile candidaţilor, dosarele cu documente, acordurile de principiu obţinute au fost **verificate şi validate** de comisia judeţeană de mobilitate a ISJ ILFOV.

În această etapă, consiliile de administraţie ale unităţilor de învăţământ şi al CJRAE pot emite **acorduri de principiu** pentru prelungirea duratei contractului individual de muncă pe perioadă determinată în anul şcolar 2021-2022, pentru **posturile didactice care se pot vacanta ulterior**, cadrelor didactice care se încadrează în prevederile **art. 87 alin. (2)** din Metodologie.

**Contestaţiile** se adresează conducerii unităţii de învăţământ în termen de 24 de ore de la comunicarea hotărârii consiliului de administraţie al unităţii cu privire la **acordul de principiu** sau **refuzul motivat** referitor la prelungirea duratei contractului individual de muncă în anul şcolar 2021-2022.

Contestația se soluţionează conform prevederilor art. 4 alin. (20) din Metodologie.

**Calendarul activităţilor:**

**Perioada: 14-20 aprilie 2021**

* Depunerea și înregistrarea, la secretariatele unităților de învățământ, a cererilor/dosarelor personalului didactic angajat cu contract individual de muncă pe perioadă determinată, în vederea prelungirii duratei contractului individual de munca pe perioada determinata în anul școlar 2021-2022, conform prevederilor art. 87 din Metodologie.

**Perioada: 21 aprilie – 6 mai 2021**

* Discutarea și analizarea cererilor depuse, precum și comunicarea **cadrelor didactice** de către consiliile de administrație ale unităților de învățământ, a acordului de principiu/refuzului privind prelungirea duratei contractului individual de muncă pe perioadă determinată în anul școlar 2021-2022, conform prevederilor art. 87 din Metodologie.
* Consiliile de administraţie ale unităţilor de învăţământ comunică **inspectoratului şcolar** **acordul de principiu** sau **refuzul motivat** privind prelungirea duratei contractelor individuale de muncă pe perioadă determinată în anul şcolar 2021-2022;
* Se completează **macheta**: IF\_CONTINUITATE\_MIN5\_2021.xlsx, se verifică datele introduse în machetă şi **se trimite** fişierul în format editabil la ISJ ILFOV prin email la adresa [*resurse.umane*](mailto:negucioiu@yahoo.co.uk)*@isjilfov.ro*.
* **Se tipăreşte** din **machetă** **documentul** referitor la soluţionarea cererilor de prelungire a duratei contractului individual de muncă, înregistrate în unitate (*acorduri de principiu şi refuz motivat*) şi **se transmite** la secretariatul ISJ ILFOV pentru Resurse Umane

**Notă:**

*În funcţie de situaţia concretă din fiecare unitate de învăţământ, în cazuri justificate,* ***consiliul de administraţie*** *poate reveni sau poate emite* ***noi acorduri*** *de prelungire a contractului individual de muncă în afara termenelor prevăzute mai sus cu respectarea prevederilor* ***art.87*** *din Metodologie.*

*În acest caz documentele se comunică la ISJ ILFOV, inclusiv macheta IF\_CONTINUITATE\_MIN5\_2021.xlsx, până cel târziu în data de* ***19 august 2021.***

**Perioada: 11-17 mai 2021**

* Depunerea/actualizarea dosarelor personale, la centrul de înscriere organizat de inspectoratul şcolar. Depun dosare cadrele didactice care au primit acordul de principiu privind prelungirea duratei contractului individual de muncă pe perioadă determinată în anul şcolar 2021-2022, conform prevederilor art. 87 din Metodologie.

**Perioada: 12-18 mai 2021**

* Verificarea şi avizarea dosarelor de către Comisia judeţeană de mobilitate a personalului didactic din învăţământul preuniversitar.

**Notă:**

*În mod excepţional, cadrele didactice care au primit acorduri de principiu şi nu au depus cereri de prelungire a duratei contractelor individuale de munca pe perioadă determinată în anul școlar 2021-2022, în perioada 11-17 mai 2021, mai pot depune cereri în perioada* ***18-19 august 2021****.*

**26 august 2021**

* **Şedinţă de repartizare** a cadrelor didactice care îndeplinesc condiţiile privind prelungirea duratei contractelor individuale de muncă, în anul școlar 2021-2022, conform **art. 87** din Metodologie.

**Perioada: 27 şi 30 august 2021**

* emiterea şi comunicarea deciziilor de repartizare pe post/catedră în urma şedinţei din 26.08.2021.

**INSPECTOR ŞCOLAR GENERAL,**

**Prof. Adriana STOICA**

**INSPECTOR ŞCOLAR GENERAL ADJUNCT,**

**Prof. Dr. Ion DOGARU**

INSPECTORI PENTRU MANAGEMENTUL RESURSELOR UMANE,

Prof. Mariana GRASU; Prof. Gheorghe STANCU